Pöytäkirja Kolumbian liittymisestä tullitariffeja ja kauppaa koskevaan yleissopimukseen



Virallinen lehti nro L 354 , 09/12/1981 s. 0028 - 0029

Suomenk. erityispainos Alue 11 Nide 10 s. 0078

Ruotsink. erityispainos Alue 11 Nide 10 s. 0078

Espanjank. erityispainos: Luku 11 Nide 15 s. 0056

Portugalink. erityispainos: Luku 11 Nide 15 s. 0056



PÖYTÄKIRJA Kolumbian liittymisestä tullitariffeja ja kauppaa koskevaan yleissopimukseen Hallitukset, jotka ovat tullitariffeja ja kauppaa koskevan yleissopimuksen sopimuspuolia, jäljempänä "yleissopimus" ja "sopimuspuolet", Euroopan talousyhteisö ja Kolumbian hallitus, jäljempänä "Kolumbia", jotka OTTAVAT HUOMIOON Kolumbian liittymiseksi yleissopimukseen käytyjen neuvottelujen tulokset, OVAT SOPINEET edustajiensa välityksellä seuraavista määräyksistä: I OSA Yleiset määräykset 1. Tämän pöytäkirjan 6 kohdan mukaisesta voimaantulopäivästä alkaen Kolumbia on yleissopimuksen 32 artiklassa tarkoitettu sopimuspuoli ja soveltaa sopimuspuoliin väliaikaisesti ja jollei tämän pöytäkirjan määräyksistä muuta johdu: a) yleissopimuksen I, III ja IV osaa; b) yleissopimuksen II osaa siltä osin kuin se on yhdenmukainen sen tämän pöytäkirjan päivämääränä olemassa olevan lainsäädännön kanssa. Yleissopimuksen 3 artiklaan viittaavia 1 artiklan 1 kohdassa määrättyjä velvollisuuksia ja yleissopimuksen 6 artiklaan viittaavia 2 artiklan 2 kohdan b alakohdassa määrättyjä velvollisuuksia pidetään tässä kohdassa yleissopimuksen II osassa tarkoitettuina. 2. a) Yleissopimuksen määräykset, joita Kolumbian on sovellettava sopimuspuoliin, jollei tässä pöytäkirjassa toisin määrätä, ovat Yhdistyneiden Kansakuntien kauppa- ja työllisyyskonferenssin valmistelevan komission toisen istunnon päätösasiakirjan liitteenä olevassa tekstissä, sellaisena kuin ne ovat oikaistuina, mukautettuina tai muulla tavoin muutettuina asiakirjoilla, jotka ovat voimassa päivänä, jona Kolumbiasta tulee sopimuspuoli. b) Jos yleissopimuksen 5 artiklan 6 kohdassa, 7 artiklan 4 kohdan d alakohdassa ja 10 artiklan 3 kohdan c alakohdassa mainitaan kyseisen sopimuksen päivämäärä, sovelletaan Kolumbian osalta tämän pöytäkirjan päivämäärää. II OSA Luettelo 3. Liitteenä olevasta luettelosta tulee yleissopimuksen liitteenä oleva Kolumbian luettelo tämän pöytäkirjan tullessa voimaan. 4. a) Jos yleissopimuksen 2 artiklan 1 kohdassa mainitaan kyseisen sopimuksen päivämäärä, sovelletaan niiden tuotteiden osalta, joihin sovelletaan tämän pöytäkirjan liitteenä olevassa luettelossa esitettyä myönnytystä, tämän pöytäkirjan päivämäärää. b) Jos yleissopimuksen 2 artiklan 6 kohdan a alakohdassa mainitaan kyseisen sopimuksen päivämäärä, tämän pöytäkirjan liitteenä olevan luettelon osalta sovellettava päivämäärä on tämän pöytäkirjan päivämäärä. III OSA Loppumääräykset 5. Tämä pöytäkirja talletetaan sopimuspuolten pääjohtajan huostaan. Se on avoinna Kolumbian allekirjoitettavaksi 31 päivään joulukuuta 1980. Se on myös avoinna sopimuspuolten ja Euroopan talousyhteisön allekirjoitettavaksi. 6. Tämä pöytäkirja tulee voimaan kolmantenakymmenentenä päivänä sen jälkeen, kun Kolumbia on allekirjoittanut sen. 7. Kolumbian tultua yleissopimuksen sopimuspuoleksi tämän pöytäkirjan 1 kohdan mukaisesti se voi liittyä mainittuun sopimukseen tämän pöytäkirjan soveltuvien lausekkeiden mukaisesti jättämällä liittymiskirjan pääjohtajalle. Liittyminen tulee voimaan päivänä, jona yleissopimus tulee voimaan 26 artiklan määräysten mukaisesti, tai kolmantenakymmenentenä päivänä sen jälkeen, kun liittymiskirja on talletettu, jos tämä päivä on ensiksi mainittua myöhäisempi. Tämän kohdan mukaista liittymistä yleissopimukseen pidetään mainitun sopimuksen 32 artiklan 2 kohdassa tarkoitettuna sopimuksen hyväksymisenä mainitun sopimuksen 26 artiklan 4 kohdan mukaisesti. 8. Kolumbia voi ennen liittymistään yleissopimukseen 7 kohdan mukaisesti lopettaa mainitun sopimuksen väliaikaisen soveltamisen; tämä lopettaminen tulee voimaan kuudentenakymmenentenä päivänä sen jälkeen, kun pääjohtaja on vastaanottanut sitä koskevan kirjallisen ilmoituksen. 9. Pääjohtaja toimittaa viipymättä jokaiselle sopimuspuolelle, Euroopan talousyhteisölle, Kolumbialle ja jokaiselle hallitukselle, joka on liittynyt yleissopimukseen väliaikaisesti, tämän pöytäkirjan oikeaksi todistetun jäljennöksen ja ilmoituksen kaikista mainitun pöytäkirjan allekirjoituksista 5 kohdan mukaisesti. 10. Tämä pöytäkirja kirjataan Yhdistyneiden Kansakuntien peruskirjan 102 artiklan määräysten mukaisesti. Tehty Genevessä kahdentenakymmenentenäkahdeksantena päivänä marraskuuta tuhatyhdeksänsataaseitsemänkymmentäyhdeksän yhtenä kappaleena ranskan, saksan ja englannin kielellä, jollei liitteenä olevan luettelon osalta toisin määrätä, ja jokainen teksti on yhtä todistusvoimainen. LIITE LUETTELO LXXVI - KOLUMBIA (Luettelo on nähtävillä GATTin sihteeristössä Genevessä)